《城南妇行》
明代·何景明

城南有寡妇，见客泣数行。自言良家女，少小藏闺房。

青春娇素良，白日照红妆。父母偏见怜，嫁我不出乡。

前年弥鲁乱，腥秽入我堂。弟兄各战死，亲戚俱阵亡。

嗟哉华艳质，忍耻罹凶强。忧愁云发变，辛苦朱颜伤。

昨闻故夫在，息消通两方。百金赎我身，三年归旧疆。

归来门巷异，人少蓬蒿长。转盼夫亦死，儿女空在傍。

薄田无耕犊，寒腊无完裳。人生固有命，妾独遭此殃。

况复官军至，烧焚庐井荒。主将贪贿赂，百死不一偿。

朝廷自有法，出师亦有名。妾身何足道，无乃乖天常。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。